
	1.
	Rīkojuma projekts
1. Saskaņā ar Valsts pārvaldes iekārtas likuma 15. panta pirmo daļu un trešās daļas 3. punktu reorganizēt Ekonomikas ministriju un Vides aizsardzības un reģionālās attīstības ministriju un ar likuma par valsts budžetu 2023.gadam spēkā stāšanos izveidot Klimata un enerģētikas ministriju.
	Iebildums
Vēršam uzmanību, ka saskaņā ar 2022. gada 1. decembra likumu "Grozījumi Ministru kabineta iekārtas likumā", kas stājās spēkā 2022. gada 13. decembrī, līdz likuma "Par valsts budžetu 2023. gadam un budžeta ietvaru 2023., 2024. un 2025. gadam" pieņemšanai Klimata un enerģētikas ministrijas darbība tiek finansēta no Ekonomikas ministrijas un Vides aizsardzības un reģionālās attīstības ministrijas budžetiem, tādējādi secināms, ka likumdevējs ir iecerējis ministriju izveidot pirms likuma "Par valsts budžetu 2023. gadam" spēkā stāšanās brīža.
Ievērojot minēto, nepieciešams precizēt Klimata un enerģētikas ministrijas izveides datumu.

Vienlaikus rīkojuma projektu nepieciešams precizēt, papildinot ar šādiem punktiem:
- par Klimata un enerģētikas ministrijai potenciāli nododamo amata vietu skaitu no Ekonomikas ministrijas un Vides aizsardzības un reģionālās attīstības ministrijas. Vēršam uzmanību, ka rīkojumā būtu jānorāda jau sākotnēji identificētās nododamās amata vietas, kas neizslēdz, ka Ekonomikas ministrijas un Vides aizsardzības un reģionālās attīstības ministrijas reorganizācijas un Klimata un enerģētikas ministrijas izveides komisija var vienoties par lielāku nododamo amata vietu skaitu;
- noteikt, ka līdz brīdim, kad Ekonomikas ministrijas un Vides aizsardzības un reģionālās attīstības ministrijas valsts civildienesta ierēdņi tiek pārcelti no Ekonomikas ministrijas un Vides aizsardzības un reģionālās attīstības ministrijas uz Klimata un enerģētikas ministriju, vai Ekonomikas ministrijas un Vides aizsardzības un reģionālās attīstības ministrijas darbinieki ir piekrituši darba līguma grozījumiem par darba tiesisko attiecību turpināšanu Klimata un enerģētikas ministrijā, tie ir funkcionālā Klimata un enerģētikas ministrijas padotībā;
- līdz likumprojekta "Par valsts budžetu 2023. gadam" un likumprojekta "Par vidēja termiņa budžeta ietvaru 2023., 2024. un 2025. gadam" pieņemšanai izdevumus, kas saistīti ar šā rīkojuma 2.1. apakšpunktā minētās funkcijas izpildi segt no Ekonomikas ministrijas budžeta attiecīgās programma, un izdevumus, kas saistīti ar šā rīkojuma 2.2. apakšpunktā minētās funkcijas izpildi segt no Vides aizsardzības un reģionālās attīstības ministrijas budžeta attiecīgās programmas.
Piedāvātā redakcija
-
	Kristīne Stone (VK)

	2.
	Rīkojuma projekts
4. Klimata un enerģētikas ministram sadarbībā ar vides aizsardzības un reģionālās attīstības ministru un ekonomikas ministru 5 darbdienu laikā pēc šā rīkojuma spēkā stāšanās dienas izveidot Klimata un enerģētikas ministrijas darbības nodrošināšanas komisiju (turpmāk – komisija). Komisijas sastāvā iekļaut Klimata un enerģētikas ministrijas, Vides aizsardzības un reģionālās attīstības ministrijas un Ekonomikas ministrijas pārstāvjus.
	Iebildums
Lūdzam precizēt punktu, tostarp komisijas nosaukumu, kā arī izvērtēt vai komisijā varēs iekļaut kādu no Klimata un enerģētikas ministrijas, ja tā tiks izveidota vēlāk.
Piedāvātā redakcija
4. Vides aizsardzības un reģionālās attīstības ministram sadarbībā ar ekonomikas ministru un klimata un enerģētikas ministru 5 darbdienu laikā pēc šā rīkojuma spēkā stāšanās dienas izveidot Ekonomikas ministrijas un Vides aizsardzības un reģionālās attīstības ministrijas reorganizācijas un Klimata un enerģētikas ministrijas izveides komisiju (turpmāk – komisija). Komisijas sastāvā iekļaut Klimata un enerģētikas ministrijas, Vides aizsardzības un reģionālās attīstības ministrijas un Ekonomikas ministrijas pārstāvjus.
	Kristīne Stone (VK)

	3.
	Rīkojuma projekts
5.2. nodrošināt mantas, tiesību, saistību, uzkrājumu, lietvedības un arhīva nodošanu Klimata un enerģētikas ministrijai šī rīkojuma 2. punktā minēto funkciju izpildei;
	Iebildums
Lūdzam precizēt 5.2. apakšpunktu, norādot arī termiņu.
Piedāvātā redakcija
-
	Kristīne Stone (VK)

	4.
	Rīkojuma projekts
8. Vides aizsardzības un reģionālās attīstības ministrijai sadarbībā ar Ekonomikas ministriju vienoties par finansējuma un amata vietu pārdali Klimata un enerģētikas ministrijai likuma “Par valsts budžetu 2023.gadam un budžeta ietvaru 2023., 2024. un 2025.gadam” veidošanas procesā, bet ne vēlāk, ka līdz 2023.gada 13.janvārim.
	Priekšlikums
Lūdzam precizēt punktu.
Piedāvātā redakcija
8. Vides aizsardzības un reģionālās attīstības ministrijai sadarbībā ar Ekonomikas ministriju vienoties par finansējuma un amata vietu pārdali Klimata un enerģētikas ministrijai likumprojekta "Par valsts budžetu 2023. gadam" un likumprojekta "Par vidēja termiņa budžeta ietvaru 2023., 2024. un 2025. gadam" sagatavošanas procesā, bet ne vēlāk kā līdz 2023. gada 13. janvārim.
 
	Kristīne Stone (VK)

	5.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu 
	Priekšlikums
Lūdzam aizpildīt anotācijas 2. sadaļu, jo rīkojuma projekts skar:
Ekonomikas ministriju, Vides aizsardzības un reģionālās attīstības ministriju, kā arī šajās ministrijās nodarbinātos.
Piedāvātā redakcija
-
	Kristīne Stone (VK)

	6.
	Anotācija (ex-ante)
7.1. Projekta izpildē iesaistītās institūcijas 
	Priekšlikums
Lūdzam norādīt Klimata un enerģētikas ministriju kā institūciju, kas būs iesaistīta rīkojuma izpildē.
Piedāvātā redakcija
-
	Kristīne Stone (VK)



